**Република Србија**

**Медицинска школа**

**''Др Андра Јовановић''**

 **Шабац**

 **дел. бр. 516**

**од 26. 03. 2018. год.**

##### П Р А В И Л Н И К

**О ПОХВАЛАМА И НАГРАДАМА УЧЕНИКА**

 **И ИЗБОРУ ЂАКА ГЕНЕРАЦИЈЕ**

**МЕДИЦИНСКЕ ШКОЛЕ ''ДР АНДРА ЈОВАНОВИЋ''**

 **ШАБАЦ**

***март 2018. год***

На осно­ву чла­на 119. став 1. тач­ка 1. а у ве­зи са чла­ном \_\_ За­ко­на о осно­ва­ма си­сте­ма обра­зо­ва­ња и вас­пи­та­ња ("Слу­жбе­ни гла­сник РС", број 88/2017, у да­љем тек­сту: За­кон) и чла­на \_\_\_ Ста­ту­та Медицинске школе ''Др Андра Јовановић'' Шабац (у да­љем тек­сту: Шко­ла)*,* Школски одбор Медицинске школе ''Др Андра Јовановић'' Шабац, на седници одржаној 26. 03. 2018. године, једногласно, (од укупно 9 чланова, седници присуствовало \_\_\_ чланова) ''за'' је гласало \_\_\_\_ присутних чланова) доноси

**ПРАВИЛНИК**

**О ПОХВАЛАМА И НАГРАДАМА УЧЕНИКА**

 **И ИЗБОРУ ЂАКА ГЕНЕРАЦИЈЕ**

**МЕДИЦИНСКЕ ШКОЛЕ ''ДР АНДРА ЈОВАНОВИЋ''**

 **ШАБАЦ**

 **I ОПШТЕ ОДРЕДБЕ**

**Члан 1.**

Ученик који се истиче својим радом и понашањем, као и ученик који постиже изузетне успехе у савлађивању различитих облика образовно-васпитног рада, може бити награђен или похваљен.

Овим Правилником ближе се уређују питања која се односе на:

- утврђивање врста похвала и награда које се могу доделити ученицима у Медицинској школи ''Др Андра Јовановић'' Шабац /у даљем тексту: Школа/;

* начин додељивања похвала и награда;
* поступак покретања иницијатива за додељивање похвала и награда ученицима;
* поступак избора Ђака генерације;
* надлежност органа Школе за доношење одлука о похваљивању и награђивању ученика

 **II ПОХВАЛЕ И НАГРАДЕ, ВРСТЕ ПОХВАЛА**

**И НАЧИН ЊИХОВЕ ДОДЕЛЕ**

**Члан 2.**

Ученици Школе који се истичу залагањем у раду; у извршавању школских обавеза; својим понашањем, развијањем другарства; извршавању посебно постављених задатака и другим поступцима и доприносима који заслужују изузетно признање, похваљују се или награђују.

Похвале се додељују појединим ученицима и колективима организованим у разним облицима рада и живота у Школи :

* у учењу и извршавању школских обавеза,
* у савлађивању појединих наставних области или предмета,
* у постизању изузетних резултата у ваннаставним активностима у оквиру опште, културне и јавне делатности Школе и других позитивних поступака и активности.

 **Члан 3.**

 На крају сваког класификационог периода похваљују се сви ученици са одличним успехом и примерним владањем као и ученици без изостанака и са најмање врлодобрим успехом.

**Члан 4.**

Похвале додељују :

* Одељењски старешина,
* Одељењско веће ,
* Наставничко веће и
* Школски одбор.

 **Члан 5.**

Похвале из члана 4. овог Правилника могу додељивати наставници (одељењске старешине) и други стручни органи школе, самоиницијативно или на предлог Ученичког парламента, одељењског старешине, директора школе и других органа Школе.

 **Члан 6.**

Похвале могу бити усмене и писмене.

Писмене похвале могу се издавати и писати на посебном обрасцу (похвалница-диплома) које потписује директор школе.

Све писмене похвале одељењског старешине јавно се саопштавају пред одељењем и уписују у ђачку књижицу.

Похвале групи ученика или одељењу, такође се јавно саопштавају свим ученицима и наставицима преко Књиге саопштења**.**

**Члан 7.**

Награде могу додељивати: Ученички парламент, Наставничко веће и Школски одбор као и друге Установе или Институције.

За награду могу се додељивати књиге које би требало да одговарају педагошкој или некој другој корисној намени али је могуће да се одлучи и за неку другу врсту награде.

**Члан 8.**

Иницијативу за додељивање награда могу дати одељењске заједнице ученика, одељењски старешина, Ученички парламент, стручни органи Школе и директор школе**.**

**Члан 9.**

Додељивање похвала и награда треба да има свечани карактер и обавља се пред читавим одељењем или пред свим ученицима Школе, приликом значајних датума школе, државних празника или у посебно изабраним тренуцима.

Додељене похвале и награде ученику се уписују у ђачку књижицу.

**Члан 10.**

Посебне награде у виду диплома или похвалница додељују се ученицима који у току савлађивања целокупног наставног плана и програма постиже резултате и испољавају изузетно владање према следећим критеријумима:

* да има одличан успех (5,00) из свих предмета и владања на крају другог полугодишта сва четири разреда;
* да има одличан успех (5,00) из свих предмета и матурског рада на матурском испиту;
* да се нарочито истиче у једном или већини предмета;
* да се истиче као најбољи практичар у оквиру свог смера;
* да уредно похађа наставу, односно да нема изостанака током школске године и оствари најмање врло добар успех;
* да својим понашањем у школи и ван ње знатно доприноси угледу и афирмацији школе;
* да у континутету остварује успех на такмичењима која се организују из одређених наставних предмета;
* да оствари успех на такмичењима и конкурсима у оквиру ваннаставних активности;
* да као личност унапређује међуљудске односе у свом окружењу.

Успех ученика на крају другог полугодишта сва четири разреда, на такмичењима из наставних предмета, појединачно и екипно као и на такмичењима у ваннаставним актиновстима посебно се бодује.

- као додатни критеријум се захтева да ученик нема неоправданих изостанака и да се проти њега није водио дисциплински поступак.

**III ИЗБОР ЂАКА ГЕНЕРАЦИЈЕ**

**Члан 11.**

Ученик који се истиче својим радом и понашањем, као и ученик који постиже изузетне успехе у савлађивању различитих облика образовно-васпитног рада, може бити изабран за ђака генерације.

**IV КРИТЕРИЈУМИ ЗА ИЗБОР**  **ЂАКА ГЕНЕРАЦИЈЕ**

**Члан 12.**

Све активности ученика бодују се од првог до четвртог разреда, а укупан број бодова добија се сабирањем бодова са свих нивоа такмичења, укључујући и ваннаставне активности, из свих разреда који се бодују.

Бодују се само она такмичења које је одобрило Министарство просвете и науке и Удружења медицинских школа**.**

 **Члан 13.**

Ученик који по критеријумима има највише бодова проглашава се Ђаком генерације, а уколико два или више ученика имају исти број бодова Наставничко веће доноси одлуку гласањем а ученик који има највише гласова проглашава се Ђаком генерације.

 **Члан 14.**

Одељењске старешине чији ученици су потенцијални кандидати за Ђака генерације достављају документацију за бодовање и потребне податке Комисији која је именована од стране Наставничког већа Школе за сваку школску годину.

 Резултати морају бити образложени и документовани.

 Одлуку о проглашењу Ђака генерације доноси Наставничко веће на крају наставне године завршног разреда Школе и положеног матурског испита, на предлог Комисије.

**Члан 15.**

Успех ученика који су предложени за Ђака генерације бодују се на основу посебних табела које су саставни део овог Правилника.

- Такмичење из стручних наставних предмета (нпр. Анатомија, Стоматолошка протетика, Прва помоћ, Здравствена нега и др.) која организује Удружење медицинских школа и Министарство просвете и науке Републике Србије, а која су републичког карактера, бодују се према вредностима из Табеле 1.

Табела 1:Вредновање успеха ученика на такмичењима из наставних предмета

|  |  |  |  |  |
| --- | --- | --- | --- | --- |
| НИВО ТАКМИЧЕЊА | ОПШТИНСКО | ОКРУЖНО | РЕПУБЛИЧКО | МЕЂУНАРОДНО |
| Учешће | 0.5 бодова | 2 бода | 5 бодова | 20 бодова |
| Похвала | 1 бод | 5 бодова | 10 бодова | 25 бодова |
| Трећа награда | 2 бода | 6 бодова | 11 бодова | 30 бодова |
| Друга награда  | 3 бода | 7 бодова | 12 бодова | 35 бодова |
| Прва награда | 5 бодова | 10 бода | 13 бодова | 50 бодова |

- У случају да је успех ученика на такмичењима постигнут екипно, признаје му се половина бодова утврђених у Табели 1.

- За такмичење на нивоу и по програму општеобразовних школа (гимназије) број бодова се из Табеле 1. се удвостручује

Такмичења из осталих ваннаставних активности (спортска, рецитаторска и сл) бодују се према Табели 2.

Табела 2:Вредновање успеха ученика на такмичењима из ваннаставних активности

|  |  |  |  |  |
| --- | --- | --- | --- | --- |
| НИВО ТАКМИЧЕЊА | ОПШТИНСКО | ОКРУЖНО | РЕПУБЛИЧКО | МЕЂУНАРОДНО |
| Похвала-Учешће | 0.5 бодова | 2,5 бода | 5 бодова | 12,5 бодова |
| Трећа награда | 1 бод | 3 бода | 5,5 бодова | 15 бодова |
| Друга награда | 1,5 бод | 3,5 бода | 6 бодова | 17,5 бодова |
| Прва награда | 2,5 бода | 5 бодова | 6,5 бодова | 25 бодова |

- У случају да је успех ученика на такмичењима постигнут екипно, признаје му се половина бодова утврђених у Табели 2.

**Члан 16.**

Успех ученика у току школовања при вредновању за ђака генерације бодује се на следећи начин:

1. просечна оцена сваког завршеног разреда са 5,00 вреднује се са 8 бодова
2. матурски испит са просечном оценом 5,00 вреднује се са 8 бодова.

**Члан 17.**

Додатно вредновање учешћа у ваннаставним и ваншколским активностима за ђака генерације врши се на следећи начин:

1. учешће и истицање ученика у секцијама, ученичким организацијама, активностима Ученичког парламента и сл. – са по 2 бода;
2. учешће и истицање у раду омладинских и невладиних организација на нивоу Града, Округа, Републике - са по 2 бода;
3. учешће на конкурсима и манифестацијама на нивоу Града, Округа, Републике бодују се као у Табели бр. 2;
4. учешће на такмичењима спорта, глуме, музике и сликарства на нивоу града, региона, Републике бодују се као у Табели бр. 2;
5. активности ученика у Црвеном крсту на републичком нивоу – бодују се као екипно учешће у ваннаставним активностима на републичком нивоу као у Табели бр. 2;
6. Одласци у научно-истраживачке кампове (Петница и сл) – сваки одлазак се бодује по 4 бода.

**Члан 18.**

За изузетан успех у образовно-васпитном раду, односно за изузетан успех у групи сродних образовно-васпитних области, ученик може добити посебне дипломе у складу са Правилник о дипломама за изузетан успех ученика у средњим школама и то:

Дипломе могу бити :

* Диплома ''Вук Караџић'' за изузетан општи успех у учењу и владању – која јесте услов за избор Ђака генерације,

Диплома за изузетан успех из појединих општеобразовних предмета додељује се, према Правилнику о дипломама за изузетан успех ученика у средњим школама (Сл. гл. Р. Србије 37/93 и 43/15) за следеће предмете:

1) српски језик;

2) матерњи језик, за ученике припаднике националне мањине;

3) страни језик и књижевност;

4) историја;

5) географија;

6) биологија;

7) математика;

8) физика;

9) хемија;

10) музичка уметност;

11) ликовна уметност;

12) физичко васпитање.

Диплома за изузетан успех из појединих предмета или наставних области, додељује се за стручне предмете и практичну наставу у подручјима рада - здравство и социјална заштита

Дипоме се издају на крају школовања и свака изузев Дипломе ''Вук Караџић'' се бодује са 10 бодова.

**V КОМИСИЈА ЗА ИЗБОР УЧЕНИКА ГЕНЕРАЦИЈЕ**

**Члан 19.**

Комисију за бодовање Ђака генерације именује директор школе на предлог Наставничког већа за сваку школску годину.

Комисија броји три члана који су чланови Наставничког већа.

На првој седници комисија бира јавним гласањем председника, заменика председника и записничара.

**Члан 20.**

Комисија утврђује појединачни број бодова за сваког кандидата за Ђака генерације, према критеријумима и елементима који се вреднују при рангирању кандидата за Ђака генерације а који су утврђени овим Правилником.

На састанку Комисије се води записник кога потписује председник и записничар.

 Након завршеног бодовања прелиминарна ранг листа се истиче на огласној табли Школе на којој се одређује време кад се може извршити увид у бодовање кандидата и када истиче рок за подношење жалби Комисији. Рок за подношење жалбе је 24 сата од истицања прелиминарне ранг листе.

**VI ПОСУПАК ПО ПРИГОВОРУ И ЖАЛБИ**

**Члан 20.**

По уложеној жалби од стране 1. родитеља или старатеља ученика - кандидата, 2. ученика-кандидата и 3. одељењског старешине ученика-кандидата, Комисија разматра наводе жалбе, доноси коначну ранг листу и доставља је Наставничком већу на одлучивање, одмах за следећу заказану седницу Наставничког већа.

**Члан 21.**

Кандидат или његов родитељ/старатељ има право да изврши увид у бодовање резултата ученика, по доношењу одлуке Наставничког већа.

 Приговор на одлуку Наставничког већа, незадовољан кандидат или његов родитељ/старатељ подноси директору школе у року од 24 часа од часа истицања коначне ранг листе на огласној табли школе.

 Одлука директора школе је коначна.

**V ПРЕЛАЗНЕ И ЗАВРШНЕ ОДРЕДБЕ**

**Члан 22.**

Тумачење одредаба овог Правилника врши Школски одбор.

**Члан 23.**

Овај Правилник ступа на снагу 8 дана од дана објављивања на огласној табли Школе.

 **Члан 24.**

 Даном ступања на снагу овог Правилника о похвалама, наградама и избору ученика генерације Медицинске школе ''Др Андра Јовановић'' Шабац, престајe да важи Правилника о похвалама, наградама и избору ученика генерације Медицинске школе ''Др Андра Јовановић'' Шабац дел. бр. од 386 од 16. 03. 2004. године; дел бр 863 од 30. 05. 2012. год.

**Члан 26.**

Правилника о похвалама, наградама и избору ученика генерације Медицинске школе ''Др Андра Јовановић'' Шабац ступа на сна­гу осмог да­на од да­на об­ја­вљи­ва­ња на огла­сној та­бли Шко­ле.

**У Шапцу, ПРЕДСЕДНИК ШКОЛСКОГ ОДБОРА**

**Дел. бр. 516**

**дана 26. 03. 2018. год. мр Татјана Јовановић**

**Правилник истакнут на огласну таблу**

**дана 27. 03. 2018. године,**

**Правилник ступио на снагу**

**дана 05. 04. 2018. године**